ธ.ออมสิน ร่วมสร้างอนาคตเด็กไทยภายใต้โครงการ “เงินออมเพื่อน้อง”
นายชาติชาย พยุหนาวีชัย ผู้อำนวยการธนาคารออมสิน เปิดเผยว่า เพื่อสนับสนุนและส่งเสริมโอกาสทางการศึกษาแก่เยาวชนไทย ธนาคารออมสินในฐานะสถาบันเพื่อการออม ภายใต้ภารกิจมุ่งส่งเสริมสิ่งดีงามในภาคสังคม เล็งเห็นความสำคัญของการให้โอกาสทางการศึกษาซึ่งเป็นจุดเริ่มต้นของการเรียนรู้ทักษะการใช้ชีวิตอย่างมีคุณค่า เพื่อมีส่วนร่วมในการพัฒนาเศรษฐกิจและสังคมต่อไป ธนาคารฯ จึงได้จัดทำโครงการสนับสนุน ทางการศึกษาภายใต้ชื่อ "เงินออมเพื่อน้อง" โดยลูกค้าที่สมัครบัตรออมสินวีซ่าเดบิต จะได้เป็นผู้มอบโอกาสนี้ แก่เยาวชนไทย ซึ่งกำหนดระยะเวลาดำเนินโครงการระหว่างวันที่ 1 มกราคม ถึงวันที่ 30 พฤศจิกายน 2558
20 ส.ค. 2558

นายชาติชาย พยุหนาวีชัย ผู้อำนวยการธนาคารออมสิน เปิดเผยว่า เพื่อสนับสนุนและส่งเสริมโอกาสทางการศึกษาแก่เยาวชนไทย ธนาคารออมสินในฐานะสถาบันเพื่อการออม ภายใต้ภารกิจมุ่งส่งเสริมสิ่งดีงามในภาคสังคม เล็งเห็นความสำคัญของการให้โอกาสทางการศึกษาซึ่งเป็นจุดเริ่มต้นของการเรียนรู้ทักษะการใช้ชีวิตอย่างมีคุณค่า เพื่อมีส่วนร่วมในการพัฒนาเศรษฐกิจและสังคมต่อไป ธนาคารฯ จึงได้จัดทำโครงการสนับสนุน ทางการศึกษาภายใต้ชื่อ “เงินออมเพื่อน้อง” โดยลูกค้าที่สมัครบัตรออมสินวีซ่าเดบิต จะได้เป็นผู้มอบโอกาสนี้ แก่เยาวชนไทย ซึ่งกำหนดระยะเวลาดำเนินโครงการระหว่างวันที่ 1 มกราคม ถึงวันที่ 30 พฤศจิกายน 2558
ทั้งนี้ ลูกค้าที่จะมีส่วนร่วมในการให้ทุนการศึกษานี้ เป็นผู้ที่ทำบัตรออมสินเดบิต ประเภทใดก็ตาม ทุกๆ 1 บัตร ธนาคารออมสินจะมอบเงินสะสม 10 บาท เงินสะสมครบ 1,000 บาท เป็น 1 ทุนการศึกษา โดยระยะเวลา 6 เดือนที่ผ่านมา (1 มกราคม – 30 มิถุนายน 2558) มีผู้สมัครบัตรออมสินเดบิตแล้ว 637,802 บัตร คิดเป็นทุนการศึกษาจำนวน 6,339 ทุน มูลค่าเงินทั้งสิ้น 6,339,000 บาท ซึ่งธนาคารฯ จะดำเนินการมอบทุนนี้ทั่วประเทศ ทุกจังหวัด ทั้ง 76 จังหวัด ตามยอดการสมัครบัตรของลูกค้าในพื้นที่จังหวัดนั้นๆ
สำหรับคุณสมบัติผู้มีสิทธิ์รับทุนนั้น ธนาคารออมสินเปิดกว้าง สำหรับนักเรียน นิสิต นักศึกษา ที่กำลังศึกษาอยู่ในชั้นประถมศึกษา มัธยมศึกษา อาชีวศึกษา หรือชั้นอุดมศึกษา อายุตั้งแต่ 7 ปีบริบูรณ์ขึ้นไป และมีบัญชีเงินฝากกับธนาคารออมสิน และบัตรเดบิตที่ลูกค้าสมัครแล้วจะได้ร่วมมอบทุนการศึกษานี้ ได้แก่ บัตรออมสิน ATM, บัตรออมสิน ATM พอเพียง, บัตรออมสินวีซ่า อิเล็กตรอน, บัตรออมสินวีซ่าเดบิต, บัตรออมสินวีซ่าเดบิต อินสแตนท์, บัตรออมสินวีซ่าเดบิตสมาร์ทไลฟ์, บัตรออมสินวีซ่าเดบิตสมาร์ทแคร์, บัตรลดหนี้ วินัยดี มีวงเงิน (ATM LOAN) และ GSB GEN CARD